Server: Vreme je da Beograd promeni politiku
Potpredsednik Instituta za mir kaže da juče usvojena rezolucija potvrdjuje da je Srbija prihvatila savetodavno mišljenje MSP
„Kao i mnoge druge rezolucije Generalne skupštine UN, ova rezolucija ne menja situaciju značajnije. Medjutim, ona ipak potvrdjuje da je Srbija prihvatila savetodavno mišljenje Medjunarodnog suda pravde o Kosovu, mada ono nije išlo u prilog Beograda.“ „Srbija ima pravo da zauzme kakav god želi stav, ali se ona sve više distancira od realnosti, a to je da je Medjunarodni sud pravde doneo mišljenje da secesija nije bila nezakonita, što negira srpsku poziciju o Kosovu, koja je bazirana na pravnoj, a ne političkoj osnovi. Srbija je podnela zahtev Medjunarodnom sudu pravde da se izjasni o pitanju secesije Kosova, pa je stoga više obavezna od drugih zemalja da se pridržava tog mišljenja. Pitanje je sada da li će Srbija da prilagodi ili promeni svoje stavove, koji joj ne donose ništa drugo sem kontinuiranih poraza.“ „To ona nikada nije bila u pogledu suvereniteta. Suverenitet se pominje samo u preambuli rezolucije 1244. U suštini, Medjunarodni sud pravde je odlučio da nema ničega u rezoluciji 1244, čime bi se zabranilo rešenje stautusnog pitanja, što su mnoge zemlje potvrdile u svojim komentarima sudu. Drugim rečima, rezolucija UN 1244 je zamenjena političkom odlukom, koja nije bila jednostrana, već koordinisana sa mnogim zemljama medjunarodne zajednice koje su učestvovale u tom procesu. Iskreno da Vam kažem bio sam uznemiren nastojanjima Beograda da odstrani delegaciju kosovskih Albanaca sa jučerašnjeg zasedanja Generalane skupštine UN. Tako se ne ponaša jedna demokratska zemlja, imajući na umu da su predstavnici Kosova demokratski izabrani zvaničnici. Vreme je da Beograd uoči da su to legitimne kosovske vlasti bez obzira da li Srbija priznaje suverenitet Kosova ili ne i bez obzira na status Kosova.“ „Ta podeljenost medjunarodne zajednica stvara velike probleme i sprečava, recimo, Kosovo da postane članica Ujedinjenih nacija, mada je postalo članica Medjunarodnog monetarnog fonda, i drugih medjunarodnih oranizacija. Medjutim, to je tranzicioni problem stvoren sporošću priznavanja nezavisnosti Kosova. U svakom slučaju, Medjunarodni sud je doneo svoje mišljenje kojim se podriva osnova srpske pozicije i vreme je da Beograd porazmisli o tome i o promeni svog pravca.“ „Ne. I to je glavna poenta ove rezolucije u Generalnoj skupštini UN. Srbija je suočena sa jedinstvenim stavom Evropske unije, a ne podeljenim. Da bi postala članica, Srbija mora da shvati da će biti suočena sa jedinstvenom pozicijom EU da se prvo reši kosovsko pitanje. S druge strane Evropskoj uniji nije potrebna jedinstvena pozicija da bi se sprečilo učlanjenje Srbije u uniju, pošto je potrebno da se svih 27 zemalja članica saglasi o tom pitanju. Možete biti sigurni da bar jedna zemlja neće dati saglasnost za učlanjenje Srbije ukoliko se ne reši kosovsko pitanje.“